Blaze7451/Wiki-th-20250601 huggingface dataset:
ตไลกกูตตัล

ตไลกกูตตัล (தலைக்கூத்தல்; Thalaikoothal) เป็นการฆาตกรรมคนชราหรือการบังคับการุณยฆาตที่กระทำโดยสมาชิกในครอบครัว มีกระทำอยู่ในบางส่วนของทางใต้ของรัฐทมิฬนาฑูของอินเดีย

**กระบวนการ**
โดยทั่วไปแล้ว ผู้ที่จะถูก ตไลกกูตตัล จะได้รับการอาบน้ำมันในตอนเช้า ตามด้วยการบังคับดื่มน้ำมะพร้าวอ่อน จำนวนหลายแก้วจนเกิดไข้สูง, ไตวาย, อาการกระตุกรุนแรง และเสียชีวิตภายในวันหรือสองวัน นอกจากนี้ยังอาจรวมถึงการนวดศีรษะในน้ำเย็นจัด ซึ่งอาจทำให้อุณหภูมิร่างกายลดลงมากพอที่จะกระตุ้นให้หัวใจวายได้ วิธีอื่น ๆ ที่ใช้ เช่น การบังคับดื่มนมวัวขณะที่อุดจมูกไว้ ทำให้หายใจลำบาก ไปจนถึงการใช้ยาพิษโดยตรง

**ความชุก**
ถึงแม้ว่าการกระทำ ตไลกกูตตัล จะผิดกฎหมายในประเทศอินเดีย แต่ก็ยังคงได้รับการยอมรับอย่างลับ ๆ อยู่ในรูปของการการุณยฆาต และน้อยครั้งที่จะมีผู้นำเรื่องนี้ไปแจ้งถึงตำรวจ ในบางกรณี สมาชิกในครอบครัวจะแจ้งญาติให้ทราบก่อนที่จะกระทำ ตไลกกูตตัล และบางครั้งผู้ที่ถูกกระทำยังเป็นคนขอเองด้วยซ้ำ อย่างไรก็ตาม ไม่ใช่ทุกกรณีที่ผู้ถูกกระทำจะยินยอม เช่นกรณีอื้อฉาวเมื่อปี 2010 ที่ชายวัย 80 ปี หลบหนีออกมาอาศัยในที่พักของญาติ หลังทราบชะตากรรมตัวเองและแอบได้ยินสมาชิกในครอบครัวคุยกันเรื่องการแบ่งจัดสรรมรดกที่ดินของเขา
รายงานการตรวจสอบระบุว่าการะกระทำนี้มี "ค่อนข้างทั่วไป" ("fairly widespread") ในอำเภอทางตอนใต้ของรัฐทมิฬนาฑู มีการคาดการณ์ว่ามีการทำ ตไลกกูตตัล ราว 20 ถึงหลายร้อยครั้งทุกปี

**การเฝ้าระวัง**
ในปี 2010 หลังเกิดเหตุชายวัย 80 ปีหนีออกจากบ้านในอำเภอวิรุธูนคร รัฐบาลท้องถิ่นได้มีการจัดตั้งคณะทำงานตรวจตราผู้สูงอายุในอำเภอ
ภาพยนตร์ทมิฬเช่น K.D. Engira Karuppudurai และ Baaram มีเนื้อหาที่เกี่ยวข้องกับการทำ ตไลกกูตตัล

**อ้างอิง**

**แหล่งข้อมูลอื่น**
  Defining Mercy Pallium India, มีนาคม 2010-  Mother, shall I put you to sleep? date=2013-09-11  tehelka.com
หมวดหมู่:ผู้สูงอายุในประเทศอินเดีย
หมวดหมู่:วัฒนธรรมทมิฬ
หมวดหมู่:ความตายในประเทศอินเดีย
หมวดหมู่:ผู้สูงอายุ
รถไฟชิบายามะ

บริษัท รถไฟชิบายามะ จำกัด (Shibayama Tetsudō Kabushiki-gaisha) เป็นทางรถไฟอันเป็นการร่วมทุนระหว่างภาครัฐและเอกชนสายหนึ่งในจังหวัดชิบะ ประเทศญี่ปุ่น และเป็นเส้นทางรถไฟที่สั้นที่สุดในประเทศญี่ปุ่น มีเส้นทางรถไฟให้บริการเพียงสายเดียว คือ สายชิบายามะ ซึ่งมีความยาวเพียง 2.2 กิโลเมตร มีต้นทางอยู่ที่สถานีรถไฟฮิงาชิ-นาริตะ และปลายทางที่สถานีรถไฟชิบายามะ-ชิโยดะ ซึ่งส่วนใหญ่ตั้งอยู่เบื้องล่างของท่าอากาศยานนานาชาตินาริตะ
เดือนกรกฎาคม พ.ศ. 2552 บริษัทท่าอากาศยานนานาชาตินาริตะ เป็นผู้ถือหุ้นใหญ่ของบริษัทรถไฟชิบายามะ คิดเป็นร้อยละ 68.39

**ประวัติ**
บริษัทรถไฟชิบายามะก่อตั้งขึ้นเมื่อวันที่ 5 พฤษภาคม พ.ศ. 2524 ได้รับใบอนุญาตประกอบกิจการเมื่อวันที่ 24 มิถุนายน พ.ศ. 2531 เพื่อใช้เดินรถขนาดสั้นระหว่างสถานีรถไฟชิบายามะ-ชิโยดะ กับสถานีรถไฟชั่วคราวใกล้สถานีรถไฟฮิงาชิ-นาริตะในปัจจุบัน ครั้น พ.ศ. 2533 บริษัทรถไฟชิบายามะยื่นใบขออนุญาตให้รถไฟฟ้าเคเซดำเนินการเดินรถจากสถานีรถไฟเคเซนาริตะ คำขออนุญาตเชื่อมเส้นทางเดินรถได้รับการอนุมัติใน พ.ศ. 2539 และรถไฟชิบายามะเปิดให้บริการอย่างเป็นทางการตั้งแต่วันที่ 22 ตุลาคม พ.ศ. 2545 เป็นต้นมา
ชาวเมืองชิบายามะเรียกร้องให้มีการก่อสร้างเส้นทางรถไฟเส้นนี้อย่างแข็งขัน ทั้งยังได้รับการสนับสนุนจากกระทรวงคมนาคมและเจ้าหน้าที่ของท่าอากาศยานนานาชาตินาริตะ เพื่ออำนวยความสะดวกแก่ประชาชนผู้มีถิ่นอาศัยทางตะวันออกของท่าอากาศยานนานาชาตินาริตะ เพราะเมืองชิบายามะถูกพื้นที่ของท่าอากาศยานดังกล่าวกั้นขวางตัดขาดจากเมืองนาริตะอย่างสิ้นเชิง
มีข้อเสนอเพื่อก่อสร้างส่วนต่อขยายจากสถานีรถไฟชิบายามะ-ชิโยดะในอนาคต กระทรวงพัฒนาที่ดิน โครงสร้างพื้นฐาน และการขนส่ง ได้เสนอแนะว่า ให้ศึกษาการขยายเส้นทางไปยังใจกลางเมืองชิบายามะ

**การดำเนินงาน**
แม้เส้นทางรถไฟนี้จะดำเนินการโดยบริษัทรถไฟชิบายามะ แต่ก็เหมือนกับส่วนต่อขยายของรถไฟฟ้าเคเซเสียมากกว่า เพราะดำเนินการด้วยการใช้อุปกรณ์และบุคลากรจากเคเซ เส้นทางรถไฟชิบายามะเชื่อมต่อกับสถานีรถไฟเคเซนาริตะ ซึ่งจะมีขบวนรถท้องถิ่นราวสองสามขบวนวิ่งไปยังสถานีรถไฟเคเซอูเอโนะ มีรถด่วนให้บริการในทางรถไฟสายเคเซและสายโทเออาซากูซะ มีปลายทางที่สถานีรถไฟนิชิ-มาโงเมะ หรือสถานีท่าอากาศยานฮาเนดะในสายท่าอากาศยานเคกีว

**สถานี**
ค่าโดยสารสำหรับผู้ใหญ่ระหว่างสถานีฮิงาชิ-นาริตะ กับสถานีชิบายามะ-ชิโยดะ สนนราคา 190 เยน

**อ้างอิง**

**แหล่งข้อมูลอื่น**
 รถไฟชิบายามะ-  เว็บไซต์ของบริษัท (ภาษาญี่ปุ่น)
หมวดหมู่:เส้นทางรถไฟในประเทศญี่ปุ่น
หมวดหมู่:บริษัทรถไฟญี่ปุ่น
หมวดหมู่:รถไฟฟ้าเชื่อมท่าอากาศยานในประเทศญี่ปุ่น
หมวดหมู่:รถไฟฟ้าเคเซ
หมวดหมู่:การขนส่งระบบรางในจังหวัดชิบะ
เจ้าแม่ปี้เซียว

เจ้าแม่ปี้เซียว  (l= เจ้าแม่นภาเขียว) หรือ นามเดิมของนาง คือ จ้าว ปี้เซียวเป็นเทวีในศาสนาชาวบ้านจีนและลัทธิเต๋าอันเป็นหนึ่งในเทวีผู้ประทานพรและคุ้มครองอุปถัมป์การคลอดแต่บรรดาสตรีและมารดรทั้งหลาย  นางเป็นพระเทพีขนิษฐาอันดับสามในของคณะเทพี ซานเซียวเชิ่งหมู่  (三霄聖母) หรือ ซานเซียวเนี่ยเนี้ย (三霄娘娘) เจ้าแม่ซานเซียวเนี้ยวเนี้ยวทรงได้รับการสักการะบูชาในฐานะของเจ้าแม่ผู้พิทักษ์ครัวเรือน หรือ เทพีห้องสุขา    ในธรรมเนียมศาสนาชาวบ้านจีนว่ากันว่า "เทพเจ้าเตาไฟนั้นทรงสถิตย์คอยพิทักษ์คุ้มครองจากในครัว และเทพีซานเซียวนั้นทรงสถิตย์คอยพิทักษ์คุ้มครองจากในครัวเรือน"

**เทพปกรณัม**
ตามเทพปกรณัม ห้องสิน, เจ้าแม่นั้นทรงอยู่ฝ่ายของพระเจ้าชางโจ้ว เจ้าแม่เป็นหนึ่งในขนิษฐาสตรีทั้งสามโดยเป็นขนิษฐาเล็กที่สามและทรงเป็นขนิษฐาของเทพแห่งโชคลาภสมบัติเงินทองของมีค่า คือ จ้าวกงหมิง คณะนางพร้อมด้วยขนิษฐาทั้งสามถึงแก่ชีพตักษัยวายชนม์หลังการรณรงค์ยุทธสงครามกับองค์เจียง จื่อหยา โดยต่อมา, ได้รับการสถาปนาเป็นหนึ่งในคณะเทพสามร้อยหกสิบห้าองค์  โดยได้รับการสักการะบูชาและมีหน้าที่อุปถัมป์ค้ำจุนเกื้อหนุนสำหรับการปัดเป่าทำลายโรคฝีดาษและโรคทั้งหลายเด็กและทารก
โดยสืบต่อมา, นางพร้อมด้วยขนิษฐภคินี คือ เจ้าแม่ยฺหวินเซียว และขนิษฐาที่สองของนาง คือ จ้าว ฉฺยงเซียว  ได้รับการจัดหมวดหมู่เป็นคณะตรีเทพี, โดยเป็นหนึ่งในเจ้าแม่ประทานบุตร

**ศาลเจ้าอุทิศถวายพระนางในประเทศไทย**

**อ้างอิง**

**ดูเพิ่ม**
 เจ้าแม่ยฺหวินเซียว- เจ้าแม่ฉฺยงเซียว- รายพระนามเทพเจ้าที่ได้รับการสถาปนาในห้องสิน- เทพเจ้าในห้องสิน- เจ้าแม่ส่งบุตร- เจ้าแม่เร่งกำเนิด
หมวดหมู่:เทวีจีน
หมวดหมู่:เซียน
ชาวเติร์กอีหลี

เติร์กอีหลี หรือ ถูเอ่อร์เค่อ (土尔克) เป็นกลุ่มชาติพันธุ์เติร์กกลุ่มหนึ่ง ซึ่งเป็นหนึ่งในกลุ่มชาติพันธุ์ที่ไม่ได้รับการยอมรับจากประเทศจีน อาศัยอยู่ในจังหวัดปกครองตนเองชนชาติคาซัค อีหลี ทางตอนเหนือของเขตปกครองตนเองซินเจียงอุยกูร์ พวกเขาเรียกตัวเองว่า เติร์ก หรือ จงหฺวาหมินจู๋ ตามมุขปาฐะประจำเผ่าระบุว่า บรรพชนของพวกเขาอพยพมาจากหุบเขาเฟอร์กานา ประเทศอุซเบกิสถาน ภาษาเติร์กอีหลี จัดเป็นภาษาหนึ่งในกลุ่มภาษาคาร์ลุก แต่ทางการจีนจัดให้อยู่ในกลุ่มภาษาอุซเบก
ชาวเติร์กอีหลีเป็นชนเผ่าเร่ร่อนและต้อนฝูงสัตว์ได้ดี พวกเขามีคำศัพท์เฉพาะสำหรับการเลี้ยงสัตว์อยู่มากมายในภาษาของตน

**อ้างอิง**
หมวดหมู่:กลุ่มชาติพันธุ์ในประเทศจีน
หมวดหมู่:ชาวเตอร์กิกในทวีปเอเชีย
หมวดหมู่:ชนพื้นเมืองในเอเชียตะวันออก
หมวดหมู่:ชนร่อนเร่
ปะทานุกรม การทำของคาวหวานอย่างฝรั่งแลสยาม

ปะทานุกรม การทำของคาวหวานอย่างฝรั่งแลสยาม เป็นตำราอาหาร แปลและเรียบเรียงโดยนักเรียนดรุณีโรงเรียนกุลสตรีวังหลัง พิมพ์ครั้งแรกที่โรงพิมพ์พวกครูอเมริกัน เมื่อ ค.ศ. 1898 ตรงกับ พ.ศ. 2441 ถือเป็นตำราอาหารของไทยฉบับพิมพ์ที่เก่าแก่ที่สุด มีอายุการพิมพ์เก่ากว่า แม่ครัวหัวป่าก์ ซึ่งพิมพ์เมื่อ พ.ศ. 2451 ในการพิมพ์ครั้งแรกนั้นอาจมีการพิมพ์เพียงครั้งเดียวยอดพิมพ์มีจำนวนน้อย คือจำนวนพิมพ์คงใกล้เคียงกับจำนวนนักเรียนดรุณี โรงเรียนกุลสตรีวังหลัง จุดประสงค์เพื่อจำหน่ายจ่ายแจกให้เพียงพอกับจำนวนนักเรียน สันนิษฐานว่าอาจจะมีจำนวนการพิมพ์ไม่มากไม่น่าจะเกิน 300 เล่ม คำนำในตำราเล่มนี้ระบุว่าพิมพ์ขึ้นไว้เพื่อ "แม่หนูดรุณีจะได้ฝึกหัด"
เนื้อหาประกอบด้วยวิธีการทำอาหารไทยและอาหารฝรั่ง โดยอาหารฝรั่งใช้มาตราชั่งตวงแบบยุโรป ส่วนอาหารไทยใช้มาตราตวงวัดแบบไทย
อาหารฝรั่งมีทั้งคาวและหวานประมาณ 140 ชนิด เช่น ซุปไก่ ซุปกระต่าย ซุปมันเทศ ซุปหอยนางรม ทอดปลาไหล ทอดไก่ ทอดหอยแคลง ทอดนกพิราบ ปิ้งกระต่าย ปิ้งเนื้อโค ปิ้งเนื้อโคแท่ง เนื้อโคม้วน ปิ้งมันฝรั่ง ปิ้งมะเขือเทศ ขนมชอกโกแลต ขนมขิง ขนมองุ่น ขนมคุกกี พุดดิงผลไม้ พุดดิงขนมปัง พุดดิงมะพร้าว พุดดิงสมเด็จพระนาง เป็นต้น ส่วนอาหารไทยมีประมาณ 36 ชนิด เช่น แกงเป็ดน้ำ แกงนกพิราบ แกงเทโพ แกงมัสมั่น แกงส้มปลาช่อนกับผลลางสาดเครื่องพริกขิง แกงคั่วกุ้ง แกงเผ็ดลูกชิ้นปลากราย ต้มยำปลาหมอ ต้มยำกุ้งทรงเครื่อง ต้มยำกุ้งเห็ดโคน ยำใหญ่ ยำพริกอ่อน พล่ากุ้งสด และพล่าดอกพยอม เป็นต้น

**อ้างอิง**
หมวดหมู่:วรรณกรรมไทย
หมวดหมู่:อาหารไทย
หมวดหมู่:ตำราอาหาร
ชีวิตใหม่ หัวใจไม่ลืมรัก

ชีวิตใหม่ หัวใจไม่ลืมรัก (rr=Huayu: Hakgyo 2015; italic=yes) เป็นละครโทรทัศน์เกาหลี นำแสดงโดยคิม โซ-ฮย็อน, นัม จู-ฮย็อก และยุก ซ็อง-แจ ออกอากาศทางช่องเคบีเอส2 ตั้งแต่วันที่ 27 เมษายน - 16 มิถุนายน 2015 ทุกวันจันทร์และวันอังคาร เวลา 21:55 น. มีทั้งหมด 16 ตอน เป็นละครลำดับที่ 6 ของละครชุดโรงเรียน ของสถานโทรทัศน์เคบีเอส ซึ่งฉายรอบปฐมทัศน์ในปี 1999
ตอนสุดท้ายของละครได้รับเรตติ้งทั่วประเทศ 8.2% ซึ่งได้เสียงการตอบรับที่ดีและเป็นที่นิยมในต่างประเทศ ซึ่งสร้างการติดตามของละคร และทำให้นักแสดงเป็นที่รู้จักมากขึ้น

**เรื่องย่อ**
เป็นเรื่องราวของโก อึน-บยอล และอี อึน-บี (คิม โซ-ฮย็อน) เป็นฝาแฝดที่พลัดพรากจากกันในวัยเด็ก โดยอึนบีอาศัยอยู่ที่ Love House สถานเลี้ยงเด็กกำพร้าในทงย็อง จังหวัดคย็องซังใต้ อี อึน-บีถูกข่มเหงรังแกที่โรงเรียนโดยกลุ่มผู้หญิงที่นำโดยคัง โซ-ยัง (โช ซู-ฮยัง) ในขณะที่ครูเมินเฉยต่อเหตุการณ์ที่เกิดขึ้น 
ในทางกลับกันโก อึน-บยอลกำลังศึกษาอยู่ที่ Sekang High School ซึ่งเป็นโรงเรียนมัธยมเอกชนที่มีชื่อเสียงที่สุดในเขตคังนัม ของกรุงโซล เพื่อนสนิทของอึนบยอลคือฮัน ยี-อัน (นัม จู-ฮย็อก) นักว่ายน้ำชื่อดังของโรงเรียนและแอบชอบเธอมาตั้งแต่เด็ก เรื่องราวเริ่มต้นขึ้นเมื่ออึนบยอลหายตัวไปอย่างลึกลับและหลังจากที่เธอกลับมา เธอกลับจำอะไรไม่ได้เลยแม้กระทั้งชื่อของตัวเอง และความทรงจำทั้งหมดที่เกี่ยวข้องกับการหายตัวไปของเธอ ซึ่งแท้จริงแล้วคนที่กลับมาคืออี อึน-บี ที่ถูกเพื่อนแกล้งหนัก จึงทนไม่ไหวจนตัดสินใจฆ่าตัวตายด้วยการโดดน้ำ แต่ไม่ตายและได้เสียความทรงจำ เมื่อตื่นขึ้นมาเธอได้กลายเป็นโก อึน-บยอล

**นักแสดง**

**นักแสดงนำ**
 คิม โซ-ฮย็อน รับบทเป็น อี อึน-บี (โก อึนบี) / โก อึน-บยอล 
**คัง จี-อู รับบทเป็น อี อึนบี (โก อึนบี) / โก อึนบยอล ตอนเด็ก
ฝาแฝดที่เหมือนกัน อี อึน-บี อาศัยที่บ้านเด็กกำพร้า ในขณะที่โก อึน-บยอล พี่สาวฝาแฝด อาศัยที่อยู่กับแม่ที่อุปการะรับเลี้ยงเธอ- นัม จู-ฮย็อก รับบทเป็น ฮัน ยี-อัน
**โก อู-ริม รับบทเป็น ฮัน ยี-อัน ตอนเด็ก
นักว่ายน้ำระดับดาวโรงเรียนมัธยม เขาเป็นเพื่อนที่ดีในวัยเด็กกับโก อึน-บยอลและมีความรู้สึกที่มีต่ออี อึน-บี
*ยุก ซ็อง-แจ รับบทเป็น กง แท-กวัง
**คิม เย-จุน รับบทเป็น กง แท-กวัง ตอนเด็ก
ลูกผู้อำนวยการโรงเรียนมัธยมเซคัง เป็นที่รู้จักว่าเป็นคนชอบสร้างปัญหาในโรงเรียน

**การตอบรับ**
 ในตารางด้านล่างตัวเลขสีน้ำเงินแสดงถึงการให้คะแนนที่ต่ำที่สุด และตัวเลขสีแดงแสดงถึงการให้คะแนนสูงสุด

**เพลงประกอบละคร**

**OST Part 1**

**OST Part 2**

**OST Part 3**

**OST Part 4**

**OST Part 5**

**OST Part 6**

**OST Part 7**

**OST Part 8**

**รางวัลและการเสนอชื่อเข้าชิง**

**อ้างอิง**

**แหล่งข้อมูลอื่น**
  ko- Who Are You: School 2015
หมวดหมู่:ละครโทรทัศน์ช่องเคบีเอส
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2558
หมวดหมู่:ละครโทรทัศน์เกาหลีใต้ที่สร้างใหม่ในภาษาอื่น
หมวดหมู่:ละครโทรทัศน์เกาหลีใต้เกี่ยวกับวัยรุ่น
การจัดการของเสียในประเทศไทย

การจัดการของเสียในประเทศไทยมีหลายประเด็น เช่น การใช้พลาสติกมากเกินไป, ขยะอุตสาหกรรม เป็นต้น

**ขยะมูลฝอย**

**ขยะมูลฝอยชุมชน**
คนไทยต่อหัวสร้างขยะมูลฝอยประมาณ 1.14 กิโลกรัมต่อวัน โดย 50 เปอร์เซ็นต์ของขยะมูลฝอยดังกล่าวสามารถย่อยสลายได้ทางชีวภาพ ตามสถิติของกระทรวงมหาดไทย ขยะทั่วประเทศใน พ.ศ. 2559 มีจำนวน 27 ล้านตัน ซึ่งเพิ่มขึ้นประมาณ 0.7 เปอร์เซ็นต์จากปีก่อนหน้า ในจำนวนนี้ 4.2 ล้านตันได้บังเกิดขึ้นในกรุงเทพมหานคร ตัวเลขประจำ พ.ศ. 2552 อยู่ที่ 15.1 ล้านตัน ประมาณร้อยละยี่สิบของทั้งหมดเกิดขึ้นในกรุงเทพมหานครและปริมณฑล (BMA) ส่วนของเสียที่เกิดขึ้นใน พ.ศ. 2558 มีการนำกลับมาใช้ใหม่เพียงประมาณห้าล้านตัน และมีเพียงแปดล้านตันเท่านั้นที่ได้รับการจัดการตามแนวทางปฏิบัติที่ดีระดับโลก นอกจากนั้น จากพื้นที่ทิ้งขยะ 2,500 แห่งของประเทศไทย มีเพียง 20 เปอร์เซ็นต์เท่านั้นที่ได้รับการจัดการอย่างเหมาะสม ตามที่กรมควบคุมมลพิษ (PCD) ซึ่งเป็นหน่วยงานเฝ้าระวังขยะมูลฝอยหลักของประเทศไทย ระบุว่า ประเทศกำลังเผชิญกับปัญหาการจัดการขยะมูลฝอยที่ร้ายแรง ซึ่งปัญหาเหล่านั้นกำลังเพิ่มขึ้น ด้าน ดร.วิจารณ์ สิมฉายา อดีตอธิบดีกรมควบคุมมลพิษ กล่าวว่า ปริมาณขยะยังคงเพิ่มขึ้นอย่างต่อเนื่องถึง 600,000 ตันต่อปี เนื่องจากจำนวนประชากรและการท่องเที่ยวที่เพิ่มขึ้น
แผนการจัดการขยะของประเทศไทยเรียกร้องให้ 75 เปอร์เซ็นต์ของขยะมูลฝอยทั้งหมดของประเทศไทยถูกกำจัด หรือรีไซเคิลอย่างเหมาะสมในทางใดทางหนึ่งภายใน พ.ศ. 2564 ซึ่งเพิ่มขึ้นจาก 49 เปอร์เซ็นต์ในปัจจุบัน ภายในปี พ.ศ. 2564 รัฐบาลและเอกชนวางแผนที่จะใช้จ่ายเงินจำนวน 177 พันล้านบาท (5.1 พันล้านดอลลาร์สหรัฐ) ในเทคโนโลยีการจัดการขยะและการรณรงค์การรับรู้ของสาธารณชน "เรามีค่าปรับสำหรับการทิ้งขยะ แต่ดูเหมือนไม่มีใครสนใจ" วิจารย์กล่าว "เราจำเป็นต้องยกระดับการบังคับใช้กฎหมาย รวมถึงสอนให้ผู้คนให้รีไซเคิล, นำกลับมาใช้ใหม่ และลดขยะ"
ในประเทศไทยบทบาทในการจัดการขยะมูลฝอย (MSW) และการจัดการขยะอุตสาหกรรมจัดโดยรัฐบาลไทย ซึ่งต่อมาแบ่งออกเป็นรัฐบาลของประเทศ, รัฐบาลระดับภูมิภาค และการปกครองส่วนท้องถิ่น รัฐบาลแต่ละแห่งมีหน้าที่รับผิดชอบงานที่แตกต่างกัน รัฐบาลของประเทศมีหน้าที่กระตุ้นกฎระเบียบ, นโยบาย และมาตรฐาน รัฐบาลระดับภูมิภาคมีหน้าที่รับผิดชอบในการประสานงานของรัฐบาลของประเทศและการปกครองส่วนท้องถิ่น การปกครองส่วนท้องถิ่นมีหน้าที่รับผิดชอบในการจัดการขยะในพื้นที่ปกครองของตน การปกครองส่วนท้องถิ่นไม่กำจัดขยะเอง แต่จ้างบริษัทเอกชนที่ได้รับสิทธิ์นั้นจากกรมควบคุมมลพิษ ส่วนปัญหาสำคัญคือการขาดเงินทุนสำหรับการจัดการขยะ—ครัวเรือนไทยโดยเฉลี่ยจ่ายเงินน้อยกว่าหนึ่งดอลลาร์ต่อเดือนเพื่อกำจัดขยะมูลฝอย ซึ่งบริษัทหลักคือศูนย์การจัดการของเสียนิคมอุตสาหกรรมบางปู; บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน) (GENCO); บริษัท เอสจีเอส (ประเทศไทย) จํากัด; บริษัท เวสท์ แมเนจเม้นท์สยาม จำกัด (WMS); บริษัท เบตเตอร์ เวิลด์ กรีน จำกัด (มหาชน) (BWG) และบริษัท โปรเฟสชั่นแนล เวสต์ เทคโนโลยี (1999) จำกัด (มหาชน) ส่วนบริษัทนำทรัพยากรกลับมาผลิตใหม่ชั้นนำคือวงษ์พาณิชย์ ซึ่งซื้อวัสดุรีไซเคิลผสม (กระดาษ, พลาสติก, แก้ว, อลูมิเนียม, เหล็ก) ในราคาประมาณ 11,300 บาทต่อตัน บริษัทเหล่านี้มีหน้าที่รับผิดชอบต่อของเสียที่รับจากลูกค้าก่อนนำไปกำจัด  "แนวคิดในการแยกขยะด้วยความรับผิดชอบเริ่มมีบทบาทในงานวัฒนธรรม งานศาสนา และโรงเรียนหลายแห่ง"

**ดูเพิ่ม**
 การแปรใช้ใหม่- มลพิษทางดิน

**อ้างอิง**

**แหล่งข้อมูลอื่น**
  Pollution Control Department, Thailand date=2014-11-11 
หมวดหมู่:ปัญหาสิ่งแวดล้อมในประเทศไทย
ไทย
หมวดหมู่:น้ำในประเทศไทย
พยานพระยะโฮวากับการถ่ายเลือด

พยานพระยะโฮวาเชื่อว่าไบเบิลห้ามมิให้คริสต์ชนได้รับการถ่ายเลือด ในวรรณกรรมของกลุ่มระบุว่า "'ละเว้นจาก...เลือด'" แปลว่าห้ามรับการถ่ายเลือด และไม่บริจาคหรือเก็บเลือดของตนเพื่อถ่ายเลือด" ความเชื่อนี้มาจากการตีความข้อความในไบเบิลที่ที่ต่างจากทุก ๆ นิกายอื่นของศาสนาคริสต์ นี่เป็นหนึ่งในหลักปฏิบัติที่เป็นที่รู้จักมากที่สุดของพยานพระยะโฮวา
วรรณกรรมของพยานพระยะโฮวาสอนว่าการปฏิเสธการรับเลือดโดยเต็ม (whole blood) หรือองค์ประกอบหลักสี่ประการ ได้แก่ เม็ดเลือดแดง เม็ดเลือดขาว เกล็ดเลือด และ น้ำเลือด เป็นจุดยืนทางศาสนาที่ไม่มีข้อโต้แย้ง และผู้ใดก็ตามที่เชื่อมั่นในชีวิตในฐานะของขวัญจากพระเป็นเจ้าจะไม่พยายามต่อชีวิตด้วยการรับเลือด แม้กระทั่งในกรณีฉุกเฉิน ศาสนิกชนของกลุ่มได้รับการสั่งสอนว่าการใช้ส่วนเล็ก ๆ ที่ได้จากเลือด เช่น อัลบูมิน, อิมมูโนกล็อบบูลิน และ การเตรียมการสำหรับเฮโมฟิลเลีย ไม่ได้ถูกห้ามโดยสมบูรณ์ แต่เป็นเรื่องของตัวเลือกส่วนบุคคลมากกว่า
หลักปฏิบัตินี้เสนอครั้งแรกในปี 1945 และในภายหลังมีการปรับแก้อยู่เรื่อยมา สมาชิกของกลุ่มพยานพระยะโฮวาที่รับเลือดโดยสมัครใจและไม่มีความรู้สึกผิดที่รับเลือด จะถูกถือว่าได้ตัดจากกลุ่มโดยการละทิ้งหลักปฏิบัติของพยานพระยะโฮวา และจะถูกสมาชิกคนอื่นหลีกหนี ถึงแม้ว่าสมาชิกส่วนใหญ่ของพยานพระยะโฮวาจะยอมรับในข้อปฏิบัตินี้ ก็ยังคงมีอยู่ส่วนน้อยที่ไม่ปฏิบัติตาม
สมาคมวอตช์ทาวเวอร์ (Watch Tower Society) ของพยานพระยะโฮวา ได้ตั้งศูนย์บริการข้อมูลแก่โรงพยาบาล เพื่อให้ความรู้และอำนวยความสะดวกสำหรับหัตถการปลอดเลือด เพื่อช่วยสาวกในกรณีที่ต้องได้รับการทำหัตถการทางการแพทย์

**อ้างอิง**

**อ่านเพิ่ม**
 doi-access=free - s2cid=20999081 - s2cid=8416402 - url=http://www.ccnq.com/pt/re/ccnq/abstract.00002727-200707000-00010.htm;jsessionid=L7SZ1Kk2ydSX95VXLv4CHyT09ShYNfyv8nRS92vL3LQTJBbCFrLZ!-406629960!181195629!8091!-1 access-date=15 May 2022- archive-date=2009-04-15 

**แหล่งข้อมูลอื่น**
 เว็ทางการของ  พยานพระยะโฮวา-  How Can Blood Save Your Life? published by Watch Tower Bible and Tract Society-  Why Don't Jehovah's Witnesses Accept Blood Transfusions? from the official website-  Bloodless Surgeries and Jehovah's Witnesses PBS Religion & Ethics-  Associated Jehovah's Witnesses for Reform on Blood-  BBC News - Refusing blood 'source of regret'-  Critique of Jehovah's Witnesses' blood policy by Raymond Franz, a former member of Jehovah' Witnesses' Governing Body-  Ethical Issues in Compulsory Medical Treatment: A Study of Jehovah's Witnesses date=2021-04-10 -  Jehovah's Witnesses teachings on blood date=2021-04-16  from  religioustolerance.org date=2010-12-06 -  The Jensen Letters—correspondence between a Jehovah's Witness elder and the Watch Tower Society seeking answers to critical questions about important aspects of their blood doctrine. The correspondence begins in 1998 and concludes in 2003 with the writer's resignation as an elder.
สกรอปัน (เว็สเตอรวส)

สกรอปัน (Skrapan) เป็นชื่อของตึกระฟ้าตึกเดียวของเมืองเว็สเตอรวส ประเทศสวีเดน อาคารมีความสูง 81 เมตร เริ่มก่อสร้างในปี 1988 และแล้วเสร็จในปี 1990 บนยอดของอาคารมีบาร์ที่สามารถมองเห็นทิวทัศน์ของทะเลสาบแมลาเรินได้ ปัจจุบันอาคารสูงที่สุดเป็นอันดับที่ 14 ของประเทศสวีเดน

**อ้างอิง ==
อาสนวิหารเว็สเตอรวส

อาสนวิหารเว็สเตอรวส (Västerås domkyrka) เป็นอาสนวิหารประจำสังฆมณฑลเว็สเตอรวส ตั้งอยู่ในเว็สเตอรวส จังหวัดเวสต์มันลันด์ ประเทศสวีเดน สร้างขึ้นตามสถาปัตยกรรมกอธิกอิฐแบบสแกนดิเนเวีย
โบสถ์หลังปัจจุบันเริ่มสร้างขึ้นในคริสต์ศตวรรษที่ 13 เป็นมหาวิหาร ประกอบพิธีเสกในวันที่ 16 สิงหาคม ค.ศ. 1271 อุทิศแด่พระมารดาพระเจ้าและยอห์นผู้ให้บัพติศมา นับจากนั้นอาสนวิหารได้มีการขยับขยายเรื่อยมาอีกหลายครั้ง มีการขยายทางทิศตะวันตกในสมัยของบิชอป Lydeke Abelsson ในคริสต์ทศวรรษ 1460 และมีการสร้างโบสถ์น้อยที่มุมทางตะวันตกเฉียงใต้ของโบสถ์ใน ค.ศ. 1517 ซึ่งถือเป็นจุดที่โบสถ์มีขนาดเท่ากับปัจจุบัน มีการเสริมหลังคาทองแดงในคริสต์ศตวรรษที่ 17 ส่วนยอดทรงบาโรกสร้างขึ้นมาใน ค.ศ. 1694 ผลงานออกแบบโดย Nicodemus Tessin the Younger (1654–1728) นอกจากนี้ตลอดคริสต์ทศวรรษ 1500, 1600 และ 1700 ได้มีการเติมแต่งต่อเติมภายในโบสถ์เรื่อยมา ออร์แกนได้สร้างเข้ามาในโบสถ์เมื่อ ค.ศ. 1940 โดย Marcussen & Sön และเป็นออร์แกนชนิดลมไฟฟ้า (electropneumatic organ)
อาสนวิหารนี้เป็นที่ตั้งของโลงหุ่นพยนต์ (sarcophagus) ของพระเจ้าเอียริกที่ 14 แห่งสวีเดน ครองราชย์ระหว่าง ค.ศ. 1560–1568

**อ้างอิง**
หมวดหมู่:อาสนวิหารในประเทศสวีเดน
หมวดหมู่:สิ่งก่อสร้างในเว็สเตอรวส
หมวดหมู่:นครในรัฐไรน์ลันท์-ฟัลทซ์

ดูเพิ่ม :หมวดหมู่:เมืองในรัฐไรน์ลันท์-ฟัลทซ์
ไรน์ลันท์-ฟัลทซ์
หมวดหมู่:รัฐไรน์ลันท์-ฟัลทซ์
ชแชบแชชึน

ชแชบแชชึน (Szczebrzeszyn, Pl-Szczebrzeszyn-2.ogg; שעברעשין; Щебрешин) เป็นเมืองในภาคตะวันออกเฉียงใต้ของประเทศโปแลนด์ ตั้งอยู่ในเทศมณฑลซามอชช์ จังหวัดลูบลิน ห่างจากเมืองซามอชช์ไปทางตะวันตกประมาณ 20 กิโลเมตร ในปัจจุบันชแชบแชชึนเป็นที่ตั้งหน่วยงานบริหารของเทศบาลชแชบแชชึน จากสำมะโนประชากร พ.ศ. 2547 เมืองนี้มีประชากร 5,357 คน
ชื่อเมือง ชแชบแชชึน มีชื่อเสียงเนื่องจากกล่าวกันว่าออกเสียงยากมากสำหรับผู้ที่ไม่ใช่เจ้าของภาษา ยัน บแชคฟา กวีชาวโปแลนด์ ใช้ชื่อเมืองนี้ในบทกวีชื่อ คช็อนชตช์ (Chrząszcz) วรรคที่กล่าวถึงเมืองชแชบแชชึนมีอยู่ว่า W Szczebrzeszynie chrząszcz brzmi w trzcinie (Polish Tongue twister - Chrząszcz - 2.ogg) ซึ่งแปลอย่างคร่าวได้ว่า "ในชแชบแชชึน ด้วงตัวหนึ่งส่งเสียงร้องในพงอ้อ" มีการนำวรรคนี้มาใช้เป็นบทบิดลิ้นในภาษาโปแลนด์ และเจ้าของภาษามักให้ชาวต่างชาติที่เรียนภาษาโปแลนด์ฝึกพูดวรรคนี้ ส่งผลให้ชแชบแชชึนได้รับการขนานนามว่าเป็น "เมืองหลวงของภาษาโปแลนด์" อยู่บ่อยครั้ง จึงมีการสร้างรูปปั้นด้วงสีไวโอลินไว้ในเมืองเพื่อเป็นเกียรติแก่บทกวีดังกล่าว

**อ้างอิง**
หมวดหมู่:เมืองในจังหวัดลูบลิน
ชลิคตึงกอวา

ชลิคตึงกอวา (Szlichtyngowa, pron) เป็นเมืองในภาคตะวันตกของประเทศโปแลนด์ ตั้งอยู่ใกล้กับแม่น้ำโอเดอร์ในเทศมณฑลฟสคอวา จังหวัดลูบุช เมืองมีประชากร 1,278 คน ณ สิ้นเดือนมิถุนายน ค.ศ. 2019

**อ้างอิง**
หมวดหมู่:เมืองในจังหวัดลูบุช
แบวคาตุฟ

แบวคาตุฟ (Bełchatów, Pl-Bełchatów.ogg) เป็นเมืองในภาคกลางของประเทศโปแลนด์ ตั้งอยู่ในจังหวัดวุช ห่างจากวอร์ซอไปทางทิศตะวันตกเฉียงใต้ประมาณ 160 กิโลเมตร (99 ไมล์) เมืองมีประชากร 55,583 คน ณ สิ้นเดือนธันวาคม ค.ศ. 2021
โรงไฟฟ้าแบวคาตุฟ (Elektrownia Bełchatów) ซึ่งตั้งอยู่ในแบวคาตุฟเป็นโรงไฟฟ้าถ่านหินที่ใหญ่ที่สุดในยุโรปและหนึ่งในโรงไฟฟ้าที่ใหญ่ที่สุดในโลก โรงไฟฟ้านี้ผลิตไฟฟ้าได้ถึง 27-28 เทระวัตต์-ชั่วโมง (TW⋅h) ต่อปี หรือคิดเป็นร้อยละ 20 ของการผลิตไฟฟ้าทั้งหมดในโปแลนด์ พนักงาน 8,000 คนทำงานโดยตรงกับบริษัทที่ดูแลทั้งเหมืองถ่านหินและโรงไฟฟ้า 

**อ้างอิง**
หมวดหมู่:เมืองในจังหวัดวุช
ซวอตอรือยา

ซวอตอรือยา (Złotoryja, Pl-Złotoryja.ogg; Goldberg, De-Goldberg.ogg; Aureus Mons, Aurum) เป็นเมืองประวัติศาสตร์ในจังหวัดดอลนือชล็อนสก์ทางภาคตะวันตกเฉียงใต้ของประเทศโปแลนด์ และเป็นที่ตั้งหน่วยงานบริหารของทั้งเทศมณฑลซวอตอรือยาและเทศบาลซวอตอรือยา
ซวอตอรือยาเป็นเมืองที่เก่าแก่ที่สุดในโปแลนด์หลังจากได้รับเอกสิทธิ์ของเมืองใน ค.ศ. 1211 เมืองนี้เป็นศูนย์กลางของการทำเหมืองทองและทองแดงมาตั้งแต่สมัยกลาง นอกจากนี้ยังเป็นหนึ่งในเมืองที่สวยที่สุดในโปแลนด์เนื่องด้วยลักษณะที่ตั้งและมรดกทางสถาปัตยกรรม

**อ้างอิง**

**หมายเหตุ**
 Pogórze Kaczawskie, Słownik geografii turystycznej Sudetów, tom 7, pod red. Marek Staffa, Wydawnictwo I-BiS, Wrocław 2002, 83-85773-47-9.
หมวดหมู่:เมืองในจังหวัดดอลนือชล็อนสก์
กแญฟ

กแญฟ (Gniew, pron; Gméw, Gniéw) เป็นเมืองประวัติศาสตร์ที่ตั้งอยู่ริมฝั่งซ้ายของแม่น้ำวิสวาในจังหวัดปอมอแช ทางตอนเหนือของประเทศโปแลนด์ มีประชากร 6,870 คน (ค.ศ. 2016) กแญฟเป็นหนึ่งในเมืองที่เก่าแก่ที่สุดในภูมิภาคพอเมอเนียทางฝั่งโปแลนด์ และมีชื่อเสียงจากปราสาทกอทิกที่สร้างด้วยอิฐในสมัยกลาง ซึ่งได้กลายเป็นสถานที่ที่เป็นที่รู้จักมากที่สุดในภูมิภาคดังกล่าว
หมวดหมู่:เมืองในจังหวัดปอมอแช
มวือนารือ

มวือนารือ (Młynary, pron) เป็นเมืองทางภาคเหนือของประเทศโปแลนด์ ตั้งอยู่ในเขตเทศมณฑลแอลบล็องก์ จังหวัดวาร์เมีย-มาซูรือ มีประชากร 1,782 คน (ค.ศ. 2018) จึงเป็นเมืองที่เล็กที่สุดในบรรดาเมือง 49 เมืองของจังหวัดนี้

**อ้างอิง**
หมวดหมู่:เมืองในจังหวัดวาร์เมีย-มาซูรือ
แคว้นซูมือ

แคว้นซูมือ (Сумська́ о́бласть) หรือที่บางครั้งเรียกว่า ซุมช์ชือนา (Су́мщина) เป็นแคว้นในภาคตะวันออกเฉียงเหนือของประเทศยูเครน ตัวแคว้นดังที่เป็นอยู่ทุกวันนี้ได้รับการจัดตั้งขึ้นตามประกาศของคณะผู้บริหารสูงสุดของสภาโซเวียตสูงสุดแห่งสหภาพโซเวียตใน ค.ศ. 1939 โดยแยกพื้นที่เขตต่าง ๆ จากแคว้นคาร์กิว แคว้นแชร์นีฮิว และแคว้นปอลตาวามารวมกัน ประมาณกันว่า ณ วันที่ 1 มกราคม ค.ศ. 2022 แคว้นนี้มีประชากร 1,035,772 คน
ศูนย์กลางการบริหารแคว้นซูมือคือซูมือ เมืองสำคัญอื่น ๆ ในแคว้นได้แก่ กอนอตอป, ออคตือร์กา, รอมนือ และชอสต์กา ในพื้นที่แคว้นมีการใช้ประโยชน์ที่ดินสำหรับประกอบเกษตรกรรมผสมกับอุตสาหกรรมอย่างหนาแน่น โดยมีสถานประกอบอุตสาหกรรมมากกว่า 600 แห่ง และที่สำคัญมีแม่น้ำเจ็ดสายไหลผ่านพื้นที่แคว้น

**อ้างอิง**

ซูมือ
แคว้นปอลตาวา

แคว้นปอลตาวา (Полта́вська о́бласть) หรือที่บางครั้งเรียกว่า ปอลเตาช์ชือนา (Полта́вщина) เป็นแคว้นในภาคกลางของประเทศยูเครน อาณาเขตส่วนใหญ่ของแคว้นเป็นส่วนหนึ่งของรัฐผู้บัญชาการคอสแซ็กในประวัติศาสตร์ ศูนย์กลางการบริหารของแคว้นคือปอลตาวา ส่วนเมืองสำคัญอีกสองเมือง ได้แก่ ฮอริชนีเปลานีและแกรแมนชุก ประมาณกันว่า ณ วันที่ 1 มกราคม ค.ศ. 2022 แคว้นนี้มีประชากร 1,352,283 คน

**อ้างอิง**

ปอลตาวา
แคว้นแชร์นีฮิว

แคว้นแชร์นีฮิว (Черні́гівська о́бласть) หรือที่บางครั้งเรียกว่า แชร์นีฮิวช์ชือนา (Черні́гівщина) เป็นแคว้นในภาคเหนือของประเทศยูเครน ศูนย์กลางการบริหารของแคว้นอยู่ที่แชร์นีฮิว ภายในแคว้นมีนิคม 1,511 แห่งที่มีขนาดต่างกันไปตั้งแต่เมืองใหญ่ไปจนถึงหมู่บ้านเล็ก ๆ ประมาณกันว่า ณ วันที่ 1 มกราคม ค.ศ. 2022 แคว้นแชร์นีฮิวมีประชากร 959,315 คน

**อ้างอิง**

แชร์นีฮิว
แคว้นเคียฟ

แคว้นเคียฟ (Ки́ївська о́бласть) หรือที่บางครั้งเรียกว่า กือยิวช์ชือนา (Ки́ївщина) เป็นแคว้นในตอนกลางและตอนเหนือของประเทศยูเครน แคว้นเคียฟมีพื้นที่ล้อมรอบกรุงเคียฟซึ่งเป็นนครปกครองตนเองที่มีสถานะพิเศษ และศูนย์กลางการบริหารของแคว้นก็อยู่ในกรุงเคียฟถึงแม้ว่านครแห่งนี้จะมิใช่ส่วนหนึ่งของแคว้นก็ตาม เขตมหานครเคียฟขยายออกจากกรุงเคียฟเข้ามาในพื้นที่บางส่วนของแคว้นซึ่งพึ่งพิงเศรษฐกิจและการคมนาคมขนส่งของกรุงเคียฟอย่างมีนัยสำคัญ
แคว้นเคียฟมีประชากร 1,795,079 คน (ประมาณการ ณ วันที่ 1 มกราคม ค.ศ. 2022) เมืองที่ใหญ่ที่สุดในแคว้นคือบีลัตแซร์กวาซึ่งมีจำนวนประชากรกว่า 200,000 คน
เขตหวงห้ามเชียร์โนบีลตั้งอยู่ทางตอนเหนือของแคว้นเคียฟ เขตดังกล่าวมีการบริหารจัดการแยกต่างหากจากแคว้นเคียฟและห้ามบุคคลทั่วไปเข้าพื้นที่

**อ้างอิง**

เคียฟ
แคว้นแชร์กาซือ

แคว้นแชร์กาซือ (Черка́ська о́бласть) หรือที่บางครั้งเรียกว่า แชร์กัชชือนา (Черка́щина) เป็นแคว้นในภาคกลางของประเทศยูเครน มีแม่น้ำนีเปอร์ไหลผ่านพื้นที่ ศูนย์กลางการปกครองของแคว้นอยู่ที่แชร์กาซือ ประมาณกันว่า ณ วันที่ 1 มกราคม ค.ศ. 2022 แคว้นนี้มีประชากร 1,160,744 คน

**อ้างอิง**

แชร์กาซือ
แคว้นกีรอวอฮรัด

แคว้นกีรอวอฮรัด (Кіровогра́дська о́бласть) หรือที่บางครั้งเรียกว่า กีรอวอฮรัดช์ชือนา (Кіровогра́дщина) เป็นแคว้นทางภาคกลางตอนล่างของประเทศยูเครน ศูนย์กลางการปกครองของแคว้นอยู่ที่กรอปึวนึตสกึย แคว้นนี้มีประชากร 903,712 คน (ประมาณการ ณ วันที่ 1 มกราคม ค.ศ. 2022) แคว้นนี้เป็นแคว้นที่มีจำนวนประชากรน้อยที่สุดของประเทศรองจากแคว้นแชร์นิวต์ซี

**อ้างอิง**

กีรอวอฮรัด
แคว้นวินนึตเซีย

แคว้นวินนึตเซีย (Ві́нницька о́бласть) หรือที่บางครั้งเรียกว่า วินนึชชือนา (Ві́нниччина) เป็นแคว้นในภาคตะวันตกของประเทศยูเครน ศูนย์กลางการปกครองของแคว้นอยู่ที่วินนึตเซีย แคว้นมีประชากร 1,509,515 คน (ประมาณการ ณ วันที่ 1 มกราคม ค.ศ. 2022)

**อ้างอิง**

วินนึตเซีย
แคว้นคแมลนึตสกึย

แคว้นคแมลนึตสกึย (Хмельни́цька о́бласть) หรือที่บางครั้งเรียกว่า คแมลนึชชือนา (Хмельни́ччина) เป็นแคว้นในภาคตะวันตกของประเทศยูเครน ครอบคลุมพื้นที่ทางตะวันตกของภูมิภาคทางประวัติศาสตร์ปอดิลเลียและพื้นที่ทางใต้ของภูมิภาคทางประวัติศาสตร์วอลึญ ศูนย์กลางการปกครองของแคว้นอยู่ที่คแมลนึตสกึย แคว้นมีประชากร 1,228,829 คน (ประมาณการ ณ วันที่ 1 มกราคม ค.ศ. 2022)
แคว้นคแมลนึตสกึยก่อตั้งขึ้นใน ค.ศ. 1937 ในชื่อ "แคว้นกามิยาแนตส์-ปอดิลสกึย" โดยแยกพื้นที่ออกจากแคว้นวินนึตเซีย ระหว่าง ค.ศ. 1941–1944 พื้นที่แคว้นตกอยู่ภายใต้การยึดครองของเยอรมนีนาซีและเป็นส่วนหนึ่งของไรชส์ค็อมมิสซารีอาทยูเครน หลังการล้อมกามิยาแนตส์–ปอดิลสกึยในฤดูใบไม้ผลิ ค.ศ. 1944 ซึ่งเป็นส่วนหนึ่งของปฏิบัติการปรอสคูรอฟ-เชียร์นอฟต์ซืย กองทัพโซเวียตได้ขับไล่เยอรมนีออกไปจากภูมิภาคนี้ ในเดือนมีนาคม ค.ศ. 1941 ศูนย์กลางการบริหารแคว้นได้ย้ายจากกามิยาแนตส์-ปอดิลสกึยมาอยู่ที่ปรอสกูริว ใน ค.ศ. 1954 ปรอสกูริวเปลี่ยนชื่อเป็นคแมลนึตสกึย หลังจากนั้นไม่นาน แคว้นกามิยาแนตส์-ปอดิลสกึยจึงเปลี่ยนชื่อเป็น "แคว้นคแมลนึตสกึย" เพื่อให้สอดคล้องกับชื่อเมืองศูนย์กลางการบริหาร

**อ้างอิง**

คแมลนึตสกึย
แคว้นแชร์นิวต์ซี

แคว้นแชร์นิวต์ซี (Черніве́цька о́бласть) หรือที่บางครั้งเรียกว่า แชร์นีแวชชือนา (Черніве́ччина) เป็นแคว้นในภาคตะวันตกของประเทศยูเครน ประกอบด้วยพื้นที่ตอนเหนือของภูมิภาคบูโควีนาและภูมิภาคเบสซาเรเบีย มีพรมแดนระหว่างประเทศติดต่อกับประเทศโรมาเนียและประเทศมอลโดวา ศูนย์กลางการบริหารของแคว้นอยู่ที่แชร์นิวต์ซี
แคว้นแชร์นิวต์ซีครอบคลุมพื้นที่ประมาณ 8,100 ตารางกิโลเมตร มีลักษณะภูมิประเทศที่หลากหลาย กล่าวคือ เทือกเขาคาร์เพเทียนและเนินเขาที่สวยงามตรงตีนเทือกเขาค่อย ๆ เปลี่ยนเป็นที่ราบกว้างขวางที่มีป่าปกคลุมบางส่วนและตั้งอยู่ระหว่างแม่น้ำนีสเตอร์กับแม่น้ำปรุต ประมาณกันว่า ณ วันที่ 1 มกราคม ค.ศ. 2022 แคว้นแชร์นิวต์ซีมีประชากร 890,457 คน นับเป็นแคว้นที่เล็กที่สุดในยูเครนทั้งในแง่ขนาดเนื้อที่และในแง่จำนวนประชากร

**อ้างอิง**

แชร์นิวต์ซี
ชีวิตไม่ต้องเด่น ขอแค่เป็นเทพในเงา

ชีวิตไม่ต้องเด่น ขอแค่เป็นเทพในเงา (Kage no Jitsuryokusha ni Naritakute!) เป็นซีรีส์ไลต์โนเวลญี่ปุ่น เขียนโดยไดซูเกะ ไอซาวะ และวาดภาพประกอบโดยโทไซ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรในเดือนพฤษภาคม พ.ศ. 2561 ภายหลังได้รับลิขสิทธิ์ตีพิมพ์โดยสำนักพิมพ์เอ็นเตอร์เบรน ตีพิมพ์เป็นหนังสือไลต์โนเวลตั้งแต่เดือนพฤศจิกายน พ.ศ. 2559
มังงะดัดแปลงวาดภาพโดยอันริ ซากาโนะ ตีพิมพ์ในนิตยสารคอมพ์เอช นิตยสารมังงะแนวเซเน็งของสำนักพิมพ์คาโดกาวะโชเต็งตั้งแต่เดือนธันวาคม พ.ศ. 2561 ซีรีส์มังงะภาคแยกชื่อเรื่องว่า คาเงะ โนะ จิตสึเรียวกูชะ นิ นาริตากูเตะ! ชาโดว์ ไกเด็ง (Kage no Jitsuryokusha ni Naritakute! Shadow Gaiden) วาดโดยเซตะ U ตีพิมพ์ในนิตยสารคอมพ์เอชเช่นกันตั้งแต่เดือนกรกฎาคม พ.ศ. 2562 ทั้งไลต์โนเวลและมังงะภาคหลักมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงสร้างโดยสดูดิโอเน็กซัส ออกอากาศตั้งแต่เดือนตุลาคม พ.ศ. 2565 ถึงกุมภาพันธ์ พ.ศ. 2566 ฤดูกาลที่ 2 มีการประกาศสร้าง

**ตัวละคร**

**ตัวละครหลัก**
Shido Kagenō / ชาโดว์ / จอห์น สมิธ

Kurea Kagenō
Voiced by|รินะ ฮิดากะ
Arekushia Midogaru
Voiced by|คานะ ฮานาซาวะ
Airisu Midogaru
Voiced by|โยโกะ ฮิกาซะ
Rōzu Oriana
Voiced by|ฮารูกะ ชิราอิชิ

**ชาโดว์การ์เดน**
Arufa
Voiced by|อาซามิ เซโตะ
Bēta
Voiced by|อิโนริ มินาเซะ
Ganma
Voiced by|ซูซูโกะ มิโมริ
Deruta
Voiced by|ฟัยรูซ ไอ
Ipushiron
Voiced by|ฮิซาโกะ คาเนโมโตะ
Zēta
Voiced by|อายากะ อาไซ
Īta
Voiced by|Reina Kondō
Nyū (#13)

**ตัวละครอื่น ๆ**
Sherī Bānetto
Voiced by|Saya Aizawa
ヒョロ・ガリ
Voiced by|Yoshitsugu Matsuoka

Shin Matsushige

**รายชื่อตอน**

**อ้างอิง**

**แหล่งข้อมูลอื่น**
 นิยายออนไลน์ ที่โชเซ็ตสึกะ นิ นาโร ja- เว็บไซต์ทางการมังงะ ja- เว็บไซต์ทางการอนิเมะ ja-  อนิเมะ ชีวิตไม่ต้องเด่น ขอแค่เป็นเทพในเงา ที่ปีลีปีลี-  อนิเมะ ชีวิตไม่ต้องเด่น ขอแค่เป็นเทพในเงา (พากย์ไทย) ที่ปีลีปีลี- 22171
หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวต่างโลก
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:ฟีนิกซ์ (สำนักพิมพ์)
หมวดหมู่:มังงะของสำนักพิมพ์คาโดกาวะโชเต็ง
ดิอินเทอร์เลซ

ดิอินเทอร์เลซ (The Interlace) เป็นห้องอยู่อาศัยขนาด 1,040 ยูนิตตั้งอยู่ระหว่างบูกิตเมอระฮ์ และ ควีนส์ทาวน์ ประเทศสิงคโปร์ อาคารเป็นที่รู้จักจากรูปแบบการออกแบบที่คล้ายกับเจงก้าวางเรียงซ้อนกันแบบไม่สมบูรณ์ ผลงานออกแบบโดยสำนักงานสถาปัตยกรรมมหานคร (OMA) และได้รับรางวัล เวิลด์บิลดิงออฟเดอะเยียร์ จากเทศกาลสถาปัตยกรรมโลก ปี 2015 
อาคารมีขนาด 170,000 ตารางเมตร ตั้งอยู่บนที่ดินขนาด 8 เฮกตาร์ บนหัวมุมถนนถนนดีโป อาคารประกอบด้วยบล็อกอยู่อาศัยจำนวน 31 บล็อก และห้องที่อยู่อาศัยมีขนาดตั้งแต่ 800 ถึง 6,300 ตารางฟุต นอกจากนี้ยังมีสิ่งอำนวยความสะดวก เช่น สระว่ายน้ำ ยิมออกกำลังกาย

**อ้างอิง**
หมวดหมู่:สิ่งก่อสร้างในประเทศสิงคโปร์
ขังดวลแข้ง

ขังดวลแข้ง หรือ บลูล็อก (lead=yes) เป็นซีรีส์มังงะญี่ปุ่น เขียนเรื่องโดยมูเนยูกิ คาเนชิโระ และวาดภาพโดยยูซูเกะ โนมูระ ตีพิมพ์ในนิตยสารโชเน็งแมกกาซีนรายสัปดาห์ของสำนักพิมพ์โคดันชะตั้งแต่เดือนสิงหาคม พ.ศ. 2561 มังงะมีลิขสิทธิ์ในประเทศไทยโดยสำนักพิมพ์วิบูลย์กิจ ซีรีส์อนิเมะดัดแปลงสร้างโดยสตูดิโอเอทบิต ออกอากาศตั้งแต่เดือนตุลาคม พ.ศ. 2565 ถึงเดือนมีนาคม พ.ศ. 2566 มีการประกาศทำฤดูกาลที่สองและมีการดัดแปลงเป็นภาพยนตร์อนิเมะเรื่องยาว
ขังดวลแข้งชนะเลิศรางวัลมังงะโคดันชะครั้งที่ 45 ในสาขาโชเน็งในปี พ.ศ. 2564

**ตัวละคร**
Isagi Yoichi

Bachira Meguru 
Voiced by|ทาสึกุ ไคโตะ 
Kunigami Rensuke
Voiced by|ยูกิ โอโนะ
Chigiri Hyōma
Voiced by|โซมะ ไซโต
Kuon Wataru
Voiced by|มาซาโตโมะ นากาซาวะ
Raichi Jingo
Voiced by|โยชิตสึงุ มัตสึโอกะ
Imamura Yūdai
Voiced by|โชยะ จิบะ
Gagamaru Gin
Voiced by|ชูโงะ นากามุระ
Naruhaya Asahi
Voiced by|ไดชิ คาจิตะ
Iemon Okuhito
Voiced by|ริวโนสึเกะ วาตานุกิ
Igarashi Gurimu
Voiced by|อาโออิ อิจิกาวะ
Kira Ryōsuke
Voiced by|เค็นอิจิ สึซึมุระ
Ego Jinpachi
Voiced by|ฮิโรชิ คามิยะ
Teieri Anri
Voiced by|เอริ ยุกิมุระ
Barō Shōei
Voiced by|จุนอิจิ สึวาเบะ
Tsurugi Zantetsu
Voiced by|คาซึยุกิ โอกิตสึ
Nagi Seishirō
Voiced by|โนบุนางะ ชิมาซากิ
Mikage Reo
Voiced by|ยูมะ อุจิดะ
Niko Ikki
Voiced by|นัตสึกิ ฮานาเอะ
Wanima Junichi
Voiced by|เรียวตะ สึซึกิ
Wanima Keisuke
เรียวตะ สึซึกิ
Itoshi Sae
Voiced by|ทากาฮิโระ ซากุราอิ
Itoshi Rin
Voiced by|โคกิ อุจิยามะ 
Aryū Jūbee
Voiced by|คัตสึยุกิ โคนิชิ
Tokimitsu Aoshi
Voiced by|ชินโนสึเกะ ทาจิบานะ

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการของมังงะที่ Pocket Shōnen Magazine ja- เว็บไซต์ทางการของอนิเมะ ja-  อนิเมะ ขังดวลแข้ง ที่อนิ-วัน เอเชีย-  อนิเมะ ขังดวลแข้ง ที่ปีลีปีลี-  อนิเมะ ขังดวลแข้ง ที่อ้ายฉีอี้-  อนิเมะ ขังดวลแข้ง (พากย์ไทย) ที่อ้ายฉีอี้- 81640753- 24342

หมวดหมู่:มังงะที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2565
หมวดหมู่:อนิเมะที่ออกฉายในปี พ.ศ. 2565
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:มังงะของสำนักพิมพ์โคดันชะ
หมวดหมู่:อนิเมะและมังงะเกี่ยวกับฟุตบอล‎
หมวดหมู่:การ์ตูนญี่ปุ่นแนวโชเน็ง
หมวดหมู่:ซอคเกอร์แอนิเมชัน
หมวดหมู่:วิบูลย์กิจ
หมวดหมู่:อนิเมะของครันชีโรล
หมวดหมู่:เมเดียลิงก์
หมวดหมู่:รายการโทรทัศน์ของทีวีอาซาฮี
วัดท้องคุ้ง (จังหวัดชลบุรี)

วัดท้องคุ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาป่า อำเภอเมืองชลบุรี จังหวัดชลบุรี
วัดท้องคุ้งตั้งวัดเมื่อ พ.ศ. 2463 ได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 มีคำบอกเล่ากล่าวว่าพระภิกษุชราภาพรูปหนึ่ง เดินทางมาจากท้องถิ่นอื่น เมื่อมาถึงตำบลนาป่า เห็นว่าสภาพพื้นที่เป็นท้องไร่ท้องนา มีลำห้วยไหลผ่าน และเป็นที่มีความเงียบสงบ มีความเหมาะสมจะใช้ในการปฏิบัติธรรม จึงได้สร้างวัดที่บริเวณนี้ เมื่อสร้างวัดเสร็จ ยังไม่ได้ตั้งชื่อวัด ท่านได้พิจารณาตั้งแต่ครั้งแรกที่เห็นแล้วว่า ตำบลนาป่ามีสภาพเป็นท้องไร่ท้องนา มีลำห้วยไหลผ่าน มีลักษณะคดเคี้ยววกไปวกมาเป็นคุ้ง เพราะน้ำเซาะ จึงตั้งชื่อว่า "วัดท้องคุ้ง" สำหรับลำห้วยยังปรากฏให้เห็น อยู่หลังวัดท้องคุ้งจนทุกวันนี้
เจ้าอาวาสรูปแรกคือขรัวตา เจ้าอาวาสรูปที่สองเป็นเกจิอาจารย์ซึ่งเป็นที่นับถือ คือ หลวงพ่อหลง เป็นพระที่มีชื่อเสียงทางด้านอยู่ยงคงกระพัน มีความเมตตาสูง เป็นพระนักเทศน์ที่มีความสามารถมาก เป็นพระนักปกครอง เป็นพระนักพัฒนา ที่ วัตถุมงคลของท่านเป็นเหรียญที่ระลึกในการศพ มีทั้งเหรียญเงิน เหรียญทองแดง ปลุกเสกโดยคณาจารย์ที่มีชื่อเสียงเมื่อ พ.ศ. 2466

**อ้างอิง**
ท้องคุ้ง
อัลนัสลา

หินอัลนัสลาเมื่อปี 2021
หินอัลนัสลา (อักษรโรมัน: Al Naslaa) เป็นธรณีสันฐานตั้งอยู่กลางทะเลทราย ระยะทาง 50 กิโลเมตรทางใต้ของโอเอซิสเตย์มาในซาอุดิอาระเบีย หินนี้แบ่งตรงกลางออกเป็นสองส่วน และสามารถคงตัวสมดุลอยู่ได้บนฐานเล็ก ๆ รูปลักษณ์โดยรวมของหินอาจเกิดจากการกร่อนของลมและเคมีที่เกิดขึ้นได้จากสภาวะที่ชื้นภายในหิน เชื่อว่าหินแตกเป็นสองส่วนจาก"joint" กระนั้นความน่าจะเป็นที่จะเป็นเช่นนั้นยังน่าตั้งคำถามอยู่
หินมีความสูงประมาณ 6 เมตร และกว้างปนะมาณ 9 เมตร พื้นผิวทางตะวันออกเฉียงใต้คลุมด้วยเพโทรกลิฟจำนวนมาก

**อ้างอิง ==
อนุสรณ์ป้อมปราการที่เก้า

อนุสรณ์ป้อมปราการที่เก้า
อนุสรณ์ป้อมปราการที่เก้า (IX forto memorialas) เป็นอนุสรณ์สถานที่ออกแบบโดยอัลฟ็อนซัส วินเซ็นตัส อัมบราซิอูนัส ประติมากรชาวลิทัวเนีย เปิดตัวในปี 1984 เพื่อระลึกถึงเหยื่อของป้อมปราการที่เก้าซึ่งเป็นสถานที่ที่นาซีประหารชีวิตชาวยิวในคอฟโน
ในวันที่ 11 เมษายน 2011 อนุสรณ์สถานถูกก่อกวนและทำลาย ป้ายหลุมศพอนุสรณ์สถานถูกล้มทำลาย มีผู้พ่นสัญลักษณ์นาซีเป็นสีขาวบนอนุสรณ์ และมีผู้พ่นข้อความ Juden raus (แปลว่า "ยิวออกไป" ในภาษาเยอรมัน) ไว้บนทางเดินที่อยู่ติดกัน

**อ้างอิง**

**แหล่งข้อมูลอื่น**
  Photo essay about the monument and its construction
หมวดหมู่:สิ่งก่อสร้างในเกานัส
วัดละหารใหญ่

วัดละหารใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบัว อำเภอบ้านค่าย จังหวัดระยอง 
วัดละหารใหญ่ตั้งวัดเมื่อ พ.ศ. 2340 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2557 ไม่ปรากฏหลักฐานการสร้างที่ชัดเจน แต่ในจารึกการสร้างอุโบสถหลังเก่าที่ชำรุดนั้น จารึกไว้ว่าอุโบสถได้สร้างขึ้นเมื่อ จ.ศ. 1199 ตรงกับ ปีระกา เดือน 4 แรม 11 ค่ำ วันพุธ ต่อมาได้มีการรื้อถอนอุโบสถ โดยมีการสร้างใหม่เพื่อทดแทนหลังเดิม ผู้มีอาวุโสเล่าว่าวัดละหารใหญ่เป็นวัดที่สร้างเป็นวัดที่ 4 ของจังหวัดระยอง สมัยนั้นชาวบ้านที่อยากให้ลูกหลานได้เรียนหนังสือ จะส่งไปเรียนที่วัดละหารใหญ่ ที่วัดยังมีสอนภาษาขอม ภาษาไทย ก่อนจะอุปสมบท
วัดละหารใหญ่มีพระเกจิอาจารย์ดังอย่างหลวงปู่สิน เจ้าตำรับพระขุนแผนพรายกุมาร

**รายนามเจ้าอาวาส**
 หลวงพ่อเฒ่าจันทร์- หลวงพ่อสังข์เฒ่า- หลวงอธิการหั้น- พระอธิการเกิด- พระอธิการเทียน- พระอธิการเพ่ง- พระแก้ว อาภาโส- พระครูสุภัททาจารคุณ (หลวงพ่อสิน ภทฺทาจาโร)

**อ้างอิง**
ละหารใหญ่
รอยัลสทิวเวิร์ต

รอยัลสทิวเวิร์ตทาร์ทัน
รอยัลสทิวเวิร์ต หรือ รอยัลสทิวเวิร์ตทาร์ทัน (Royal Stewart หรือ italic=no) เป็นผ้าทาร์ทัน หรือผ้าลายสกอต ที่รู้จักกันเป็นอย่างดีมีประวัติย้อนหลังไปถึงราชวงศ์สทิวเวิร์ต และยังเป็นแบบผ้าทาร์ทันส่วนพระองค์ในสมเด็จพระราชินีนาถเอลิซาเบธที่ 2 ลายผ้า (sett) นี้มีการเผยแพร่อย่างเป็นทางการครั้งแรกในปี ค.ศ. 1831 ในหนังสือ The Scottish Gael โดยเจมส์ โลแกน (James Logan)  ผ้าลายสกอตนี้สวมใส่โดยนักเป่าปี่สกอตของกองพันทหารราบที่ 3 แห่งสกอตแลนด์ หรือ Black Watch, กองทหารม้ารักษาพระองค์ Royal Scots Dragoon Guards และกองทหารราบรักษาพระองค์ Scots Guards รวมถึงกลุ่มพลเรือนบางกลุ่มที่ได้รับการคัดเลือก กองลูกเสือโบลตันที่ 5 และกองลูกเสือพอตเตอร์สบาร์ที่ 5 สวมผ้าพันคอลายผ้านี้อย่างเป็นทางการโดยได้รับพระบรมราชานุญาตจากสมเด็จพระราชินี วงดุริยางค์ the Queen's Bands จากมหาวิทยาลัยควีนสวมผ้าลายรอยัลสทิวเวิร์ตเป็นส่วนหนึ่งของเครื่องแบบอย่างเป็นทางการ เช่นเดียวกับวงเครื่องเป่าปี่สกอตของกรมตำรวจวินนิเพก ผ้าลายนี้อาจได้รับการสวมใส่โดยสมาชิกที่เข้าร่วมหลักสูตรฝึกอบรมผู้นำสายตรวจ
ไฟล์:Helmet-Sir-Jackie-Stewart-byRundvald.png|thumb|ภาพหมวกกันน็อกของแจ็คกี สจวร์ต ที่ประดับด้วยลายผ้ารอยัลสทิวเวิร์ตทาร์ทัน
ตามหลักการผ้าลายรอยัลสทิวเวิร์ตนี้ไม่ควรสวมใส่โดยไม่ได้รับพระบรมราชานุญาตอย่างเป็นทางการ อย่างไรก็ตามหน่วยงาน Scottish Register of Tartans ตั้งข้อสังเกตว่าในทางปฏิบัติ เนื่องจากความนิยม ผ้าลายนี้ได้กลายเป็นผ้าทาร์ทันสากล ที่ใครก็ตามที่ไม่มีผ้าทาร์ทันประจำตระกูลสามารถสวมใส่ได้ "ในลักษณะเดียวกับที่ชนเผ่าจะสวมผ้าทาร์ทันของหัวหน้าเผ่า เป็นการเหมาะสมสำหรับทุกคนที่เป็นพสกนิกรในพระราชินีที่จะสวมผ้าลายรอยัลสทิวเวิร์ต" คอลิน ฮัตเชสัน (Colin W Hutcheson) กล่าวถึงความเป็นสากลนี้ว่า "เกิดจากการทำให้เป็นการค้าในช่วงไม่นานนี้" ตามธรรมเนียมแล้วผ้าลายแบล็กวอต์ช (Black Watch หรือที่รู้จักในชื่อ Old Campbell, Grant Hunting, Universal, Government) และผ้าลายฮันติงสทิวเวิร์ต (Hunting Stewart) ถูกใช้เป็นผ้าทาร์ทันสากลและไม่จำเป็นต้องได้รับการอนุญาต
ในคริสต์ทศวรรษ 1960 ผ้าลายรอยัลสทิวเวิร์ตได้กลายเป็นที่รู้จักกันดีในวงการแข่งรถ โดยแจ็คกี สจวร์ต (Jackie Stewart) แชมป์โลกฟอร์มูลาวัน 3 สมัย จากสกอตแลนด์ใช้ลายผ้าแบบรอยัลสทิวเวิร์ตติดรอบหมวกกันน๊อกของเขา ในช่วงปลายคริสต์ทศวรรษ 1970 ผ้าลายนี้ได้รับความนิยมนำไปประยุกต์ในแฟชั่นพังก์

**ดูเพิ่ม**
 แบลมอรัลทาร์ทัน

**อ้างอิง**

**แหล่งข้อมูลอื่น**
 issn=1475-5270
หมวดหมู่:ก่อตั้งในคริสต์ทศวรรษ 1830
หมวดหมู่:ราชวงศ์สทิวเวิร์ต
หมวดหมู่:แฟชั่นพังก์
หมวดหมู่:สัญลักษณ์
หมวดหมู่:ทาร์ทัน
เดอะ ทาทามิ กาแล็กซี

เดอะ ทาทามิ กาแล็กซีefn|ชื่อเรื่องภาษาไทยสะกดและเว้นวรรคตามชื่อเรื่องภาษาไทยของอนิเมะในเน็ตฟลิกซ์ (Yojōhan Shinwa Taikei) เป็นนวนิยายญี่ปุ่นในปี พ.ศ. 2547 เขียนโดยโทมิฮิโกะ โมริมิ และตีพิมพ์โดยสำนักพิมพ์โอตะ นิยายเล่าเรื่องในมุมมองบุคคลที่หนึ่ง ซึ่งผู้ที่เล่าเรื่องเป็นนักศึกษานิรนามที่มหาวิทยาลัยเกียวโต ผู้ระลึกถึงความโชคร้ายของตนในปีก่อนหน้าของชีวิตในมหาวิทยาลัย เนื้อเรื่องมี 4 บท แต่ละบทเล่าเรื่องราวในจักรวาลคู่ขนานที่เขาสมัครเข้าชมรมในมหาวิทยาลัยที่แตกต่างกัน
นวนิยายภาคต่อชื่อเรื่องว่า วันร้อนตับแลบ รีโมตแอร์ ไทม์แมชชีนบลูส์ (Yojōhan Taimumashinburūsu) ตีพิมพ์ในปี พ.ศ. 2563 โดยเป็นการรวมตัวละครของ เดอะ ทาทามิ กาแล็กซี เข้ากับเนื้อเรื่องของบทละครเวทีและภาพยนตร์เรื่อง ซัมเมอร์ไทม์แมชชีนบลูส์ ของมาโกโตะ อูเอดะ นวนิยายภาคต่อนี้มีการตีพิมพ์เป็นฉบับภาษาไทยโดยสำนักพิมพ์น้ำพุในปี พ.ศ. 2565
เดอะ ทาทามิ กาแล็กซี ได้รับการดัดแปลงเป็นซีรีส์อนิเมะโทรทัศน์ 11 ตอน สร้างโดยสตูดิโอแมดเฮาส์และกำกับโดยมาซาอากิ ยูอาซะ ออกอากาศทางผังรายการโนอิตามินะของช่องฟูจิทีวีในปี พ.ศ. 2553 อนิเมะดัดแปลงเรื่องนี้ได้รับการชื่นชมจากนักวิจารณ์ ได้รับรางวัลชนะเลิศในเทศกาลศิลปะสื่อญี่ปุ่นปี พ.ศ. 2553 ในสาขาแอนิเมชัน และในรางวัลโตเกียวอนิเมะปี พ.ศ. 2554 ในสาขาโทรทัศน์ ออริจินอลเน็ตแอนิเมชันดัดแปลงของเรื่อง วันร้อนตับแลบ รีโมตแอร์ ไทม์แมชชีนบลูส์ สร้างโดยสตูดิโอไซแอนซ์ซารุเริ่มฉายทางดิสนีย์+ ตั้งแต่เดือนกันยายนถึงตุลาคม พ.ศ. 2565 

**หมายเหตุ**

**อ้างอิง**

**แหล่งข้อมูลอื่น**
  เว็บไซต์ทางการของอนิเมะ ja-  Review of the program at Twitch Film- 1847445- 11200- วันร้อนตับแลบ รีโมตแอร์ ไทม์แมชชีนบลูส์- 80169679-  อนิเมะ วันร้อนตับแลบ รีโมตแอร์ ไทม์แมชชีนบลูส์ date=2022-09-26  ทางดิสนีย์+ ฮอตสตาร์
หมวดหมู่:อนิเมะที่ออกฉายในปี พ.ศ. 2553
หมวดหมู่:อนิเมะโอเอ็นเอในปี พ.ศ. 2565
หมวดหมู่:นวนิยายญี่ปุ่น
หมวดหมู่:นวนิยายที่มีฉากในประเทศญี่ปุ่น
หมวดหมู่:อนิเมะและมังงะที่สร้างจากนวนิยาย
หมวดหมู่:อนิเมะและมังงะที่มีฉากในประเทศญี่ปุ่น
หมวดหมู่:รายการโทรทัศน์ที่มีฉากในประเทศญี่ปุ่น
หมวดหมู่:การ์ตูนญี่ปุ่นแนวสุขนาฏกรรมมืด
หมวดหมู่:อนิเมะและมังงะเกี่ยวกับจักรวาลคู่ขนาน
หมวดหมู่:อนิเมะออริจินอลของดิสนีย์+
หมวดหมู่:ไซเอินซ์ซารุ
แม่แบบ:เหตุการณ์ปัจจุบัน/2565 กันยายน 15

ความขัดแย้งและการโจมตีทางอาวุธ- การรุกรานยูเครนของรัสเซีย พ.ศ. 2565
** ตำรวจยูเครนกล่าวว่ามีการค้นพบหลุมฝังศพหมู่ที่มีศพมากกว่า 440 ศพในเมืองอีซุมที่เพิ่งถูกยึดกลับคืน  (รอยเตอร์ส)
กฎหมายและอาชญากรรม- เจ้าหน้าที่เม็กซิโกยืนยันการจับกุมนายพลที่เกษียณแล้วในข้อหาลักพาตัวนักเรียน 43 คนในรัฐเกร์เรโรเมื่อ พ.ศ. 2557  (รอยเตอร์ส)
การเมืองและการเลือกตั้ง- แนนซี เพโลซี ประธานสภาผู้แทนราษฎรสหรัฐ ประกาศเยือนกรุงเยเรวาน เมืองหลวงของอาร์มีเนีย เพื่อแสดงการสนับสนุนอาร์มีเนีย ท่ามกลางการปะทะกันระหว่างอาร์เมเนียและอาเซอร์ไบจานในช่วงสัปดาห์ที่ผ่านมา  (Politico)
วิทยาศาสตร์และเทคโนโลยี- อีเธอเรียมซึ่งเป็นสกุลเงินดิจิทัลที่ใหญ่เป็นอันดับสอง เปลี่ยนมาใช้กระบวนการยืนยันข้อมูลแบบ Proof of Stake แทน Proof of Work ยุติการขุดทั้งหมด และลดการใช้พลังงานลงกว่า 99.9 เปอร์เซนต์  (ซีเอ็นบีซี)
}
แม่แบบ:เหตุการณ์ปัจจุบัน/2565 กันยายน 16

ความขัดแย้งและการโจมตีทางอาวุธ- การรุกรานยูเครนของรัสเซีย พ.ศ. 2565
** วยาเชสลาฟ กลัดคอฟ ผู้ว่าการแคว้นเบลโกรอด กล่าวว่า ยูเครนได้ยิงปืนใหญ่ใส่เมืองวาลูกี ทำให้พลเรือนเสียชีวิต 1 ราย และอีก 2 รายได้รับบาดเจ็บ  (UrduPoint)  (เอ็มเอสเอ็น)- จากข้อมูลของคีร์กีซสถาน กองทัพทาจิกิสถานเปิดฉากยิงอีกครั้งที่ด่านทหาร และเกิดการปะทะตามแนวชายแดนกับกองทัพทาจิกิสถานโดยใช้ยานเกราะและปืนครก ทาจิกิสถานกล่าวหาว่ากองทัพคีร์กีซสถานถล่มหนึ่งในด่านทหารและหมู่บ้านหลายแห่ง  (รอยเตอร์ส)  (อัลญะซีเราะฮ์)
การเมืองและการเลือกตั้ง- ยิบ บูเคเล ประธานาธิบดีเอลซัลวาดอร์ที่ยังดำรงตำแหน่ง ประกาศว่าเขาจะลงสมัครรับเลือกตั้งใหม่ใน พ.ศ. 2567 หนึ่งปีหลังจากที่ศาลฎีกาตัดสินว่าเขามีสิทธิ์ที่จะดำเนินการดังกล่าวแม้จะมีรัฐธรรมนูญห้ามไม่ให้มีการเลือกตั้งประธานาธิบดีใหม่ก็ตาม  (อัลญะซีเราะฮ์)  (รอยเตอร์ส)
ธุรกิจและเศรษฐกิจ- อีวีจีเอ บริษัทฮาร์ดแวร์คอมพิวเตอร์สหรัฐ ยุติการเป็นหุ้นส่วนกับผู้ผลิตฮาร์ดแวร์รายอื่นอย่างอินวิเดีย และถอนตัวออกจากตลาดการ์ดจอทั้งหมด โดยกล่าวหาว่าฝ่ายหลังบังคับให้พวกเขาขายการ์ดจอโดยขาดทุน และจะปฏิเสธที่จะเปิดเผยข้อมูลสำคัญ เช่น ตัวเลขยอดขาย  (The Verge)
ศิลปะและวัฒนธรรม- เดอะแฟนธ่อมออฟดิโอเปร่า ซึ่งปัจจุบันเป็นการแสดงละครเพลงที่ดำเนินมายาวนานที่สุดในประวัติศาสตร์บรอดเวย์ ประกาศว่าจะหยุดการผลิตในเดือนกุมภาพันธ์ พ.ศ. 2566 โดยระบุว่าจำนวนผู้เข้าชมลดลงอันเนื่องมาจากการระบาดใหญ่ของโควิด-19 ทำให้ไม่สามารถแบกค่าใช้จ่ายในการดำเนินการแสดงรายสัปดาห์ได้  (เดอะนิวยอร์กไทมส์)
}
แม่แบบ:เหตุการณ์ปัจจุบัน/2565 กันยายน 17

ความขัดแย้งและการโจมตีทางอาวุธ- ทหารซีเรีย  5 นายเสียชีวิตจากการโจมตีด้วยขีปนาวุธของกองทัพอากาศอิสราเอลใกล้กับกรุงดามัสกัส  (Haaretz)
ภัยพิบัติและอุบัติเหตุ- เกิดเหตุดินถล่มในเมืองอาชชัม ประเทศเนปาล มีผู้เสียชีวิต 14 ราย และบาดเจ็บอีก 7 ราย  (รอยเตอร์ส)
ธุรกิจและเศรษฐกิจ- โปแลนด์เปิดใช้คลองสันดอนจะงอยวิสวา ที่เชื่อมระหว่างลากูนวิสวาและอ่าวกดัญสก์ หลังจากใช้เวลาก่อสร้าง 3 ปี  (Al Arabiya)
ศิลปะและวัฒนธรรม- งานอ็อกโทเบอร์เฟสต์ประจำปีที่เมืองมิวนิก ประเทศเยอรมนี เปิดขึ้นหลังจากไม่ได้จัดขึ้นเป็นเวลา 2 ปีเนื่องจากการแพร่ระบาดของโควิด-19  (BR)
}
แม่แบบ:เหตุการณ์ปัจจุบัน/2565 กันยายน 18

ความขัดแย้งและการโจมตีทางอาวุธ- ยอดผู้เสียชีวิตจากการต่อสู้ระหว่างคีร์กีซสถานและทาจิกิสถาน ซึ่งเริ่มขึ้นเมื่อ 8 วันก่อน เพิ่มขึ้นเป็น 81 ราย โดยประชาชน 46 รายเสียชีวิตในคีร์กีซสถาน อีก 35 รายเสียชีวิตในทาจิกิสถาน และมีผู้ได้รับบาดเจ็บอีก 139 ราย  (บีบีซี)- ยูเครนถอนทหาร 250 นายออกจากกองกำลังรักษาสันติภาพแห่งสหประชาชาติ ที่ช่วยภารกิจรักษาสันติภาพในสาธารณรัฐประชาธิปไตยคองโก หน่วยบินของกองทัพอากาศยูเครนยังได้ถอนเฮลิคอปเตอร์ 8 ลำออกจากภารกิจ ซึ่งคิดเป็น 1 ใน 3 ของกองบินของสหประชาชาติ  (บีบีซีนิวส์)
ภัยพิบัติและอุบัติเหตุ- แผ่นดินไหวครั้งที่สองในเวลาไม่ถึง 24 ชั่วโมง เกิดขึ้นทางตะวันออกเฉียงใต้ของไต้หวัน แผ่นดินไหวขนาด 6.9 เกิดขึ้นที่ไทเปและมีการออกประกาศเตือนสึนามิ  (รอยเตอร์ส)
การเมืองและการเลือกตั้ง- ผู้คนหลายพันคนเดินขบวนในนครอิสตันบูล ประเทศตุรกี เพื่อเรียกร้องให้มีกฎหมายต่อต้านองค์กรของกลุ่มบุคคลที่มีความหลากหลายทางเพศ และกิจกรรมของพวกเขา  (เอพี)
}
แม่แบบ:เหตุการณ์ปัจจุบัน/2565 กันยายน 19

ความขัดแย้งและการโจมตีทางอาวุธ- การรุกรานยูเครนของรัสเซีย พ.ศ. 2565
** เกิดเหตุระเบิดในเมืองดอแนตสก์ที่สาธารณรัฐประชาชนดอแนตสก์ปกครอง มีผู้เสียชีวิต 13 ราย และอีกหลายคนได้รับบาดเจ็บ เดนิส ปูชีลิน ผู้นำสาธารณรัฐประชาชนดอแนตสก์ กล่าวหาว่ายูเครนคือผู้อยู่เบื้องหลังการโจมตี  (บีบีซีนิวส์)
** กองทัพบกยูเครนยึดหมู่บ้าน Bilohorivka ในแคว้นลูฮันสก์กลับคืนมาได้ในขณะที่กำลังรุกเข้าสู่เมืองลือซือชันสก์  (เดอะเดลีเทลิกราฟ)
ศิลปะและวัฒนธรรม- การสวรรคตและพิธีฝังพระบรมศพสมเด็จพระราชินีนาถเอลิซาเบธที่ 2 แห่งสหราชอาณาจักร
** พิธีพระบรมศพสมเด็จพระราชินีนาถเอลิซาเบธที่ 2 ถูกจัดที่กรุงลอนดอน สหราชอาณาจักร  (บีบีซีนิวส์)
ภัยพิบัติและอุบัติเหตุ- มองโกเลียสั่งกักกันจังหวัดฮอฟด์เพื่อกักกันโรค หลังพบผู้ป่วยกาฬโรคในเขตเมิสต์  (ชินหัว)
ความสัมพันธ์ระหว่างประเทศ- อัฟกานิสถานปล่อยตัว มาร์ค เฟรริชส์ วิศวกรชาวอเมริกัน เพื่อแลกกับ บาชีร์ นูร์ไซ เจ้าพ่อยาเสพติดชาวอัฟกัน ซึ่งถูกสหรัฐจับกุมในข้อหายาเสพติดตั้งแต่เดือนเมษายน พ.ศ. 2548  (รอยเตอร์ส) 
}
แม่แบบ:เหตุการณ์ปัจจุบัน/2565 กันยายน 20

ความขัดแย้งและการโจมตีทางอาวุธ- การรุกรานยูเครนของรัสเซีย พ.ศ. 2565
** สมาชิกสภาดูมารัฐของรัสเซียอนุมัติการนำแนวคิดการระดมพล กฎอัยการศึก ภาวะสงคราม และความขัดแย้งทางอาวุธ ตลอดจนการลงโทษการหนีทัพในประมวลกฎหมายอาญา  (ฟอบส์)
ภัยพิบัติและอุบัติเหตุ- พายุไต้ฝุ่นนันมาดอลขึ้นฝั่งที่เกาะคีวชู ประเทศญี่ปุ่น มีผู้เสียชีวิต 4 ราย และบาดเจ็บอีก 114 ราย  (บีบีซีนิวส์)
การเมืองและการเลือกตั้ง- การรุกรานยูเครนของรัสเซีย พ.ศ. 2565
** มีการประกาศว่าการลงประชามติเรื่องการผนวกสาธารณรัฐประชาชนลูฮันสก์ สาธารณรัฐประชาชนดอแนตสก์ และพื้นที่ที่ถูกยึดครองทั้งแคว้นแคร์ซอนและแคว้นซาปอริฌเฌียเข้าเป็นส่วนหนึ่งของหน่วยองค์ประกอบของประเทศรัสเซีย จะจัดขึ้นตั้งแต่วันที่ 23 ถึงวันที่ 27 กันยายน  (รีอะโนวัสติ)- การประท้วงดำเนินต่อไปเป็นวันที่สี่ติดต่อกันทั่วประเทศอิหร่านเพื่อตอบโต้การเสียชีวิตของแมฮ์ซอ แอมีนี ขณะถูกตำรวจศีลธรรมคุมขัง  (เดอะวอชิงตันโพสต์) 
กีฬา- สหภาพสมาคมฟุตบอลยุโรป ประกาศว่ารัสเซียจะยังถูกห้ามลงแข่งขัน  ซึ่งหมายความว่าทีมของพวกเขาจะถูกกันออกจากการจับฉลากเพื่อแข่งขันฟุตบอลยูโร 2024 รอบคัดเลือก ( ยูฟ่า)
}
แม่แบบ:เหตุการณ์ปัจจุบัน/2565 กันยายน 21

ความขัดแย้งและการโจมตีทางอาวุธ- การรุกรานยูเครนของรัสเซีย พ.ศ. 2565
** การเรียกระดมพลรัสเซีย พ.ศ. 2565
*** ในการส่งสารกับประชาชนทางโทรทัศน์ วลาดิมีร์ ปูติน ประธานาธิบดีรัสเซีย ประกาศระดมพลบางส่วน ยกเว้นนักเรียนและทหารเกณฑ์  (เอพี)
** Arvydas Anušauskas รัฐมนตรีว่าการกระทรวงกลาโหมลิทัวเนีย กล่าวว่า ลิทัวเนียตั้งกองกำลังตอบโต้อย่างรวดเร็วเพื่อเตรียมพร้อมอย่างสูงเพื่อตอบสนองต่อการระดมกำลังของรัสเซีย  (แอลอาร์ที)
** เยนส์ สโตลเทนเบิร์ก เลขาธิการเนโท กล่าวว่า การระดมกำลังทางทหารของรัสเซียนั้น "อันตรายและไม่ยั้งคิด" และประณามการใช้ "วาทศิลป์นิวเคลียร์" ของปูติน  (รอยเตอร์ส) 
ภัยพิบัติและอุบัติเหตุ- พายุเฮอริเคนฟิโอนาถึงระดับ 4 ขณะเคลื่อนตัวจากหมู่เกาะเติกส์และเคคอสไปยังเบอร์มิวดา  (ซีเอ็นเอ็น)
สุขภาพและสิ่งแวดล้อม- สมเด็จพระราชินีนาถมาร์เกรเธอที่ 2 แห่งเดนมาร์ก ทรงมีพระอาการประชวรโควิด-19 โดยทรงตรวจพบเชื้อเป็นบวกเป็นครั้งที่สอง  (เดอะการ์เดียน)
การเมืองและการเลือกตั้ง- การประท้วงต่อต้านการรุกรานยูเครนของรัสเซีย พ.ศ. 2565
** การประท้วงต่อต้านการระดมพลและต่อต้านสงครามเกิดขึ้นทั่วรัสเซีย โดยมีการจับกุมหลายครั้งเช่นกัน  (รอยเตอร์ส)
}
หนังสือแสดงกิจจานุกิจ

หนังสือแสดงกิจจานุกิจ หรือสะกดตามต้นฉบับว่า หนังสือแสดงกิจจานุกิตย์ เป็นหนังสือที่รวบรวมสิ่งที่เป็นแก่นสารของพระพุทธศาสนา และเลือกสรรความรู้สมัยใหม่ในสมัยนั้น เช่น วิทยาศาสตร์ ภูมิศาสตร์ และศาสนาเปรียบเทียบ ที่เป็นความรู้ทันสมัยและยังไม่เป็นที่ทราบกันทั่วไป

**ที่มาของหนังสือ== 
สืบเนื่องจากเหล่ามิชชันนารีที่เข้ามาเผยแพร่ศาสนาคริสต์ในประเทศไทยในสมัยรัชกาลที่ 3 เริ่มตีพิมพ์ผลงานที่โจมตีพระพุทธเจ้าและพุทธศาสนาด้วยข้อความต่าง ๆ ว่าเป็นศาสนาล้าหลังบ้าง ด้อยพัฒนาบ้าง และท่านเจ้าพระยาก็โต้ตอบพวกหมอสอนศาสนาทั้งที่เป็นชาวเยอรมันและอเมริกัน จนท่านเหล่านั้นต้องยอมจำนนไปต่าง ๆ นานา และท่านเจ้าพระยาจึงรวบรวมคำพูดต่าง ๆ พิมพ์เป็นเล่มขึ้น 

**การพิมพ์**
การพิมพ์ในระยะแรก ๆ นั้น บรรดาโรงพิมพ์ของพวกมิชชันนารีต่างรังเกียจไม่รับที่จะพิมพ์ เพราะเห็นว่าเป็นหนังสือที่ขัดต่อการเผยแพร่ศาสนาของตน และอ้างว่าขัดต่อหลักการและจุดประสงค์ของโรงพิมพ์ กระนั้น ท่านก็มาตั้งโรงพิมพ์เอง เรียกในสมัยนั้นว่า "การพิมพ์หิน" คือ ใช้แผ่นหินอ่อนมาสลักเป็นแม่พิมพ์ เป็นหนังสือจำนวน 390 หน้า และออกจำหน่ายเป็นครั้งแรก เมื่อปี พ.ศ. 2410 

**ข้อวิจารณ์ == 
หลังจากหนังสือนี้พิมพ์ครั้งแรก ได้มีการวิจารณ์ถกเถียงจากเหล่ามิชชันนารีเป็นจำนวนมาก จนกระทั่ง Henry Alabaster อดีตรองกงสุลอังกฤษประจำประเทศสยาม และภายหลังได้มาเป็นข้าราชการในสมัยรัชกาลที่ 5 และเป็นต้นสกุล (เศวตศิลา) ได้นำข้อความบางตอนไปแปลเป็นภาษาอังกฤษในหนังสือของตนเองที่ชื่อว่า (The Wheel Of The Law) และอีกเล่มหนึ่งชื่อว่า (The Modern Buddhist) โดยเขาอ้างว่า ความคิดของเสนาบดีไทยคนนี้คือความคิดของชาวพุทธคนหนึ่ง เล่มหลังนี้พิมพ์ครั้งแรกโดย บริษัท (Trubner & Co.) ในลอนดอน เมื่อปี พ.ศ. 2413

**ทัศนะของปัญญาชนสยาม== 
สุลักษณ์ ศิวรักษ์ เคยกล่าววิจารณ์ว่า 
เป็นหนังสือที่อวดได้ถึงความทันสมัยของพุทธศาสนา แต่การที่ไทยเราเดินตามฝรั่ง จนเลิกเชื่อเรื่องวัฏฏสงสารหรือการเวียนว่ายตายเกิด ซึ่งพิสูจน์ไม่ได้ตามแนวทางแห่งวิทยาศาสตร์...รวมทั้งความเชื่อเรื่องรุกขเทวดา นรกสวรรค์ แม้จนชาดกต่าง ๆ ก็เห็นเป็นว่าเรื่องเล่านิทานไป
และอีกแห่งกล่าวว่า 1. ปฏิเสธความเชื่อแบบคริสต์ ที่มีความศักดิ์สิทธิ์ที่อธิบายไม่ได้ตามหลักวิทยาศาสตร์ 2. เราถือพุทธเป็นวิทยาศาสตร์ 3. คำเทศนาในปฐมสมโพธิกถา ถูกสมเด็จพระสังฆราชในสมัยรัชกาลที่ 5 ในคณะธรรมยุต ปฏิเสธเสียสิ้น

**อ้างอิง**
หมวดหมู่:วรรณกรรมไทย
มนุษย์เลื่อยยนต์

มนุษย์เลื่อยยนต์efn|ชื่อเรื่องภาษาไทยของซีรีส์มังงะที่มังงะพลัส หรือ เชนซอว์แมนefn|ชื่อเรื่องของมังงะฉบับภาษาไทยโดยสำนักพิมพ์สยามอินเตอร์คอมิกส์ใช้ชื่อเรื่องภาษาอังกฤษว่า Chain saw man (lead=yes; Chainsaw Man) เป็นซีรีส์มังงะญี่ปุ่น เขียนเรื่องและวาดภาพโดยทัตสึกิ ฟูจิโมโตะ ภาคแรกตีพิมพ์ในนิตยสารโชเน็งจัมป์รายสัปดาห์ นิตยสารมังงะแนวโชเน็งของสำนักพิมพ์ชูเอชะตั้งแต่เดือนธันวาคม พ.ศ. 2561 ถึงธันวาคม พ.ศ. 2563 ภาคสองเริ่มเผยแพร่ทางนิตยสารออนไลน์ โชเน็งจัมป์+ ของสำนักพิมพ์ชูเอชะในเดือนกรกฎาคม พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 12 เมื่อเดือนตุลาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงสร้างโดยสตูดิโอ MAPPA ออกอากาศตั้งแต่เดือนตุลาคมถึงธันวาคม พ.ศ. 2565 และต่อมาได้มีการประกาศว่าบทริเซะ หรือบทบอมบ์เกิร์ล จะได้รับการดัดแปลงให้อยู่ในรูปแบบของภาพยนตร์ในชื่อ เชนซอว์แมน: เดอะมูฟวี่ บทริเซะ มีกำหนดฉายในปี พ.ศ. 2568

**ตัวละคร**
Denji / Chensō Man

Makima
Voiced by|โทโมริ คูซูโนกิ|ยศภัทร ก้านเกตุ
Hayakawa Aki
Voiced by|โชโงะ ซากาตะ|พิพัฒน์ บุญสิทธิเลิศ
Pawā
Voiced by|ฟัยรูซ ไอ|กรรัตน์ วงศ์เวชสวัสดิ์

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการของมังงะที่โชเน็งจัมป์รายสัปดาห์ ja- เว็บไซต์ทางการของมังงะที่โชเน็งจัมป์+ ja- เว็บไซต์ทางการของมังงะที่ Manga Plus- เว็บไซต์ทางการของอนิเมะ ja-  อนิเมะ เชนซอว์แมน ทางแอมะซอนไพรม์วิดีโอ-  อนิเมะ เชนซอว์แมน ทางปีลีปีลี-  อนิเมะ เชนซอว์แมน ทางอนิ-วันเอเชีย- 22369

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวโชเน็ง
หมวดหมู่:ปิศาจในอนิเมะและมังงะ
หมวดหมู่:แมปปา
หมวดหมู่:สยามอินเตอร์คอมิกส์
หมวดหมู่:เมเดียลิงก์
หมวดหมู่:รายการโทรทัศน์ของทีวีโตเกียว
หมวดหมู่:อนิเมะของครันชีโรล
หมวดหมู่:ผู้ชนะครันชีโรลอนิเมะอะวอดส์